Document ID: 32010D0630

РЕШЕНИЕ НА КОМИСИЯТА
от 5 октомври 2010 година
относно финансовия принос на Съюза през 2010 г. към националните програми за събиране, управление и използване на данни в сектор „Рибарство“ на Франция, Нидерландия, Швеция и Обединеното кралство
(нотифицирано под номер C(2010) 6744)
(2010/630/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 24, параграф 1 от него,
като има предвид, че:
(1)
Регламент (ЕО) № 861/2006 определя условията, при които държавите-членки могат да получат финансова помощ от Европейския съюз за разходи, извършени по техните национални програми за събиране, управление и използване на данни в сектор „Рибарство“.
(2)
Тези програми следва да бъдат изготвени в съответствие с Регламент (ЕО) № 199/2008 на Съвета от 25 февруари 2008 г. за установяване на общностна рамка за събиране, управление и използване на данни в сектор „Рибарство“ и за подкрепа на научните консултации във връзка с Общата политика в областта на рибарството (2) и Регламент (ЕО) № 665/2008 на Комисията (3) за определяне на подробни правила за прилагане на Регламент (ЕО) № 199/2008 на Съвета.
(3)
Съгласно разпоредбите в член 4, параграф 4 и член 4, параграф 5 от Регламент (ЕО) № 199/2008 Белгия, България, Дания, Германия, Естония, Ирландия, Гърция, Испания, Франция, Италия, Кипър, Латвия, Литва, Малта, Нидерландия, Полша, Португалия, Румъния, Словения, Финландия, Швеция и Обединеното кралство представиха национални програми за събирането, управлението и използването на данни в сектор „Рибарство“ през 2009 г. и 2010 г. Тези програми бяха одобрени през 2009 г. в съответствие с член 6, параграф 3 от Регламент (ЕО) № 199/2008.
(4)
С Решение 2010/369/ЕС на Комисията (4) Комисията определи финансовото участие на Съюза към тези национални програми през 2010 г. с изключение на Франция, Нидерландия, Швеция и Обединеното кралство.
(5)
Съгласно член 5, параграф 2 от Регламент (ЕО) № 199/2008 Франция, Нидерландия, Швеция и Обединеното кралство представиха измененията на своите национални програми за 2010 г. През 2010 г. Комисията одобри тези изменения в съответствие с член 6, параграф 3 от Регламент (ЕО) № 199/2008.
(6)
Същите държави-членки представиха и годишни бюджетни прогнози за 2010 г. в съответствие с член 2 от Регламент (ЕО) № 1078/2008 на Комисията от 3 ноември 2008 г. за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите-членки за събиране и управление на основни данни за рибарството (5). Комисията направи оценка на годишните бюджетни прогнози в съответствие с член 4 от Регламент (ЕО) № 1078/2008, като взе под внимание одобрените изменения в националните програми.
(7)
Съгласно член 5 от Регламент (ЕО) № 1078/2008 Комисията одобрява годишната бюджетна прогноза и взема решение относно годишния финансов принос на Съюза към всяка национална програма в съответствие с процедурата, определена в член 24 от Регламент (ЕО) № 861/2006, и въз основа на оценката на годишните бюджетни прогнози, както е посочено в член 4 от Регламент (ЕО) № 1078/2008.
(8)
В член 24, параграф 3, буква б) от Регламент (ЕО) № 861/2006 се постановява, че процентът на финансовия принос се определя с решение на Комисията. В член 16 от същия регламент се предвижда, че финансовите мерки на Съюза в областта на събирането на основни данни не надвишават 50 % от разходите, извършени от държавите-членки по изпълнението на програмата за събиране, управление и използване на данни в сектор „Рибарство“. В член 24, параграф 2 се предвижда отдаване на приоритет на действията, които са най-подходящи за подобряване събирането на данни, необходими за Общата политика в областта на рибарството.
(9)
Настоящото решение представлява решение за финансиране по смисъла на член 75, параграф 2 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6).
(10)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Максималният общ размер на финансовия принос на Съюза, който се отпуска на Франция, Нидерландия, Швеция и Обединеното кралство за събиране, управление и използване на данни в сектор „Рибарство“ за 2010 г., и процентът на финансовия принос на Съюза са определени в приложението.
Член 2
Адресати на настоящото решение са държавите-членки.
Съставено в Брюксел на 5 октомври 2010 година.

Labels: 18
15
6